Suurlemoen-frikkadelle in tamatiesous
JY LEES NOU Suurlemoen-frikkadelle in tamatiesous
Vars kruie en suurlemoenskil sit hierdie frikkadelle in 'n ander liga.
Staantyd: 30 minute
Gaarmaaktyd: 2-2½ uur
10 knoffelhuisies, fyn gekap
4 blikke (400 g elk) heel tamaties
250 ml (1 k) basilieblare, gekap
1 sny witbroodkrummels, sonder korsies
15 ml (1 e) origanumblare, fyn gekap
2 ml (½ t) roosmarynblaartjies, fyn gekap
2 ml (½ t) salie, fyn gekap
skil van een suurlemoen, gerasper
500 g spaghetti, gaargemaak volgens pak-aanwysings
parmesaankaas, in skywe gesny
ekstra basilieblare vir garnering
TAMATIESOUS Verhit die botter en olie in 'n groot kastrol en roerbraai die ui en knoffel tot sag maar nie bruin nie. Voeg die tamaties, suiker, sout en water by. Gebruik 'n staafmenger en pols die tamatiemengsel tot fyn.
Bring die sous tot kookpunt, verlaag die hitte en laat prut sowat 2-2½ uur tot geurig. Verwyder van die hitte, voeg die basilieblare en swartpeper by, plaas die deksel op en laat staan sowat 30 minute. Geur met sout en peper.
FRIKKADELLE Meng die broodkrummels met die eier. Voeg die maalvleis, vars kruie en suurlemoenskil by en geur met sout en peper. Gebruik jou hande om dit goed te meng. Vorm klein bolletjies en laat rus 'n paar minute in die yskas.
Verhit 'n bietjie olie in 'n groot pan en braai die frikkadelle 'n paar op 'n slag tot amper gaar en goudbruin. Hou eenkant.
Gebruik dieselfde pan waarin die frikkadelle gebraai is, verhit die botter en braai die knoffel oor matige hitte. Voeg die tamatiesous by en bring tot kookpunt. Verwyder die pan van die hitte en skep die frikkadelle daarby; geur indien nodig.